Mynproduksie in SA daalArgieffoto Statistiek SA het Donderdag gesê mynproduksie in Suid-Afrika het in Mei vandeesjaar met 2,6% jaar-op-jaar afgeneem. Goud, steenkool en mangaanerts was die hoof- negatiewe bydraers met goud wat 16,2% geval het vergeleke met Mei 2017. Steenkool-uitset het met 4% geval en mangaanerts met 23%. Alhoewel die oorhoofse produksie afgeneem het, is minerale verkope 15,1% hoër as in Mei 2017. Mynproduksie wat seisoenaal aangepas is in die drie maande tydperk wat in Mei 2018 geëindig het, het vergeleke met die vorige drie maande met 2,6% afgeneem. Agt van die 12 minerale en minerale groepe het negatiewe groei getoon. Dié syfers kom dae ná die Minerale Raad van Suid-Afrika gesê het dat driekwart van die land se goudmyne nie-winsgewend geword het.